Eiffelov most

Ajfelov most ili željezni Skenderija most je jedan od mostova preko rijeke Miljacke u Sarajevu. Nalazi se u blizini sarajevske Skenderije. Prvobitni most izgrađen u XV stoljeću po nalogu Skender-paše, da bi povezivao grđevine njegove zadužbine na obalama Miljacke. 1893. godine izgrađen je most sa željeznom ogradom uzvodno od prvobitnog. Navodno je projektovan od strane Gustava Eiffela, graditelja čuvenog Ajfelovog tornja u Parizu, ali ne postoji dokument koji to potvrđuje. Željezni most na Skenderiji projektirao je austrijanac Adolf Kunerth. Projekt mosta se nalazi u Historijskom arhivu grada Sarajeva. U Sarajevu je stvarno postojao Eiffelov most. Bio je u Gaju na kraju ulice Čobanija, a na trasi uskotračne pruge Sarajevo-Užice. Izuzetno lijep lučni most. Srušen je kada je građena južna zaobilaznica kroz grad, a po trasi ukinute pruge, pred održavanje XIV Zimskih olimpijskih igara 1984. godine. Rekonstukcija mosta je obavljena 2004. godine